Шумилов шарлауыҡтары

Шумилов шарлауыҡтары  Башҡортостан Республикаһы Туймазы  районында, Бөгөлмә- Бәләбәй  ҡалҡыулығында урынлашҡан. 
2010   йылдан тәбиғәт ҡомартҡыһы булып тораПостановление Правительства Республики Башкортостан от 14 декабря 2010 г. N 480 "О памятниках природы республиканского значения" .

Шарлауыҡтың үҙенсәлеге шунда: ул тауҙарҙан йыраҡта, бейек булмаған ҡаялы уба  битләүенән  ағып төшә.  Шарлауыҡтың убаның урта төшөнән  башлана. 

Шарлауыҡ ҡаяның өс метрлыҡ ҡырынан бик күп  тармаҡтар яһап, ҡояшта ялтлап, осҡонланып торған һыу шаршауына оҡшай.  

Шарлауыҡтың һыу шаршауы артында ҙур булмаған таш ҡыуыш- мөгәрә бар. Ҡыуыштың диуары , өҫкө йөҙө мүкле  кальцит ултырмаларынан тора.

Шарлауыҡ ағып төшкән бөтә ҡая йөҙө бихисап бураҙналар, юлдар, канауҙар, күлле соҡорҙар, мөгәрәләр, ҡаяның осло таштары менән йырғысланып бөткән.

Шарлауыҡ ағымдары бер шишмә булып  ҡушылып, 4 км тирәһе  йыраҡлыҡта ятҡан  Ҡыҙаш йылғаһына барып ҡушыла.

 Шулай уҡ, ҡарағыҙ 
 Атыш (шарлауыҡ)
 Ғәҙелша шарлауығы
 Ҡуҡрауыҡ шарлауығы
 Абҙан шарлауығы
 Күперле шарлауығы
 Мөгәк шарлауығы
 Шарлама

 Иҫкәрмәләр

 Һылтанмалар


 Шумиловский водопад
 Фотоотчет

Категория:Башҡортостан шарлауыҡтары
Категория:Алфавит буйынса шарлауыҡтар
Категория:Туймазы районының иҫтәлекле урындары
Категория:Башҡортостандың тәбиғәт ҡомартҡылары